Ła sucheta marina o elatèrio ła ze na pianta partegnente a ła fameja de łe Cucurbitacee. Ła ze ła ùnzoła spece del zènaro El so nome botànego el deriva da łe do termanołozie greghe "έκτο"= de fora, e "βάλλω"= tirar e ła se rifarise a ła partegołarità dei so fruti: drento de sti fruti infati se zènara na presion idràułega che ła serve par "sparar" łe samese el pì distante pusìbiłe; i pégołi dei fruti i fa ła funsion de tapo che, co el fruto el ze mauro, al mìnimo schìcio, i fa vegner fora lìcuidi e samese. El Ecballium elaterium ła ze na pianta erbàsea perene, alta fin a 50 cm, co fusto deprimesto, ìspido e brufołada; łe rame fiorìfere łe ze asendenti; łe foje ovade; i fiori cei e unisesuałi, zało-bianchi, co càłeze e coroła dividesti in 5 lobi. I fruti i ga na forma de na angurieta spinada, o sia de baca pendula irsuta de forma ovałe da łe dimension de 3–4 cm.